b"\n_START_ARTICLE_\nAleksej Orlov\n_START_SECTION_\nBakgrunn\n_START_PARAGRAPH_\nAleksej var av den adelige Orlov-slekten i Ljubini v\xc3\xa6r Tver, ig var s\xc3\xb8nn av Grigorij Ivanovitsj Orlov, guvern\xc3\xb8r av Novgorod, og bror til Grigorij Grigorjevitsj Orlov. Han begynte i Preobrazjenski-regimentet og var i 1762 blitt sersjant. Han utmerket seg iSyv\xc3\xa5rskrigen og ble s\xc3\xa5ret under slaget ved Zorndorf. Han ble beskrevet som en kjempe av en mann, over to meter h\xc3\xb8y, og dyktig duellant, med et arr p\xc3\xa5 kinnet. Han ble derfor kali arransikt'._NEWLINE_Under Den russisk-tyrkiske krig (1787\xe2\x80\x931792) var Orlov medvirkende til at Krim-khanatet kom under russisk kontroll.\n_START_SECTION_\nKuppet 1762, keiserinne Katarinas hjelper\n_START_PARAGRAPH_\nOrlov var blant n\xc3\xb8kkelkonspiratorene i kuppet i 1762 der tsar Peter III ble avsatt til fordel for sin kone, tsarina Katarina II. Under Orlovs beskyttelse ble Peter satt i fengsel, hvor han d\xc3\xb8de kort tid etter under mystiske omstendigheter, noe som fikk mange til \xc3\xa5 tro at Orlov enten beordret mordet, eller utf\xc3\xb8rte det selv. Orlov ble bel\xc3\xb8nnet av Katarina for sin innsats, og steg i gradene. _NEWLINE_I 1770 ble han utnevnt til kommand\xc3\xb8r av den russiske fl\xc3\xa5ten som ble sendt til angrep mot Det osmanske riket under Den russisk-tyrkiske krig (1768-1774). Under ledelse av Orlov sikret den russiske fl\xc3\xa5ten seg en rekke seire, og i 1771 utslettet den nesten hele den osmanske fl\xc3\xa5ten i slaget ved \xc3\x87e\xc5\x9fme._NEWLINE_Under krigshandlingene mellom Russlands og Frankrikes Napol\xc3\xa9on Bonaparte i 1806 og 1807 var det Orlov som ledet den russiske militsen i femte distrikt, som ble utplassert p\xc3\xa5 krigsfot nesten utelukkende p\xc3\xa5 hans egen regning. _NEWLINE_Aleksej Orlov var bror til Grigorij Orlov, Katarinas elsker, og Fjodor Orlov, som ogs\xc3\xa5 deltok i Den russisk-tyrkiske krig (1768-1774). Etter at Orlov pensjonerte seg fra milit\xc3\xa6ret og bosatte seg i Moskva viet han seg til avl av kylling, og av hesterasen som ble kjent som orlovtraver. Da tsar Paul I overtok etter Katarina i 1796, forlot Orlov landet, men han kom tilbake etter at Paul d\xc3\xb8de i 1801 og ble boende der til sin d\xc3\xb8d i 1808."